ঝালকাঠি, ২০ এপ্রিল (সূর্যালোক নিউজ) :: দুরারোগ্য ক্যান্সার আফসানা ফারিনের (১৬) জীবনটাকে ওলট-পালট করে দিয়েছে। চুরমার হয়ে গেছে সব স্বপ্ন। একটু একটু করে নিভতে বসেছে তার জীবনপ্রদীপ। কিন্তু সুন্দর এ পৃথিবীতে সে বেঁচে থাকতে চায়। এজন্য  প্রয়োজন হৃদয়বান মানুষের একটু সহযোগিতা । ঝালকাঠি শহরের রোনাল্ডসে রোডের একেএম শাহ আলমের মেয়ে ফারিন। বর্তমানে সে ঢাকা পিজি হাসপাতালে চিকিৎসাধীন। তিন বছর যাবৎ চিকিৎসার খরচ বহন করার পর তার পরিবার প্রায় নিঃস্ব। এখনও অনেক টাকা দরকার। তাকে সাহায্য করার ব্যাংক হিসাব হচ্ছে- একেএম শাহ আলম, সঞ্চয়ী হিসাব নং- ২৪১৬, সোনালী ব্যাংক, কোর্ট বিল্ডিং শাখা, ঝালকাঠি। যোগাযোগের জন্য মোবাইলফোন নম্বর হচ্ছে- ০১৭১৯৭৩৩৮৫৯।